TV-lege om Jolie: - Farlig underernært
TV-legen, best kjent som Dr Drew, advarte fredag kvinner mot å se på superstjernen som et skjønnhetsideal på bakgrunn av hennes tynne kropp. I ABC-programmet The View, hvor 53-åringen var gjest, sa han at Jolie ser farlig underernært ut. - Hun er underernært. Jeg ser bare underernæring, sa han da han så bildene fra forrige søndags Oscar-utdeling, ifølge Daily Mail. - Vi burde ikke se på det som et skjønnhetsideal, selv om hun kan være en vakker kvinne, sier Pinsky. Angelina Jolie fikk mye oppmerksomhet for sin høye splitt og ravnsvarte Versace-kjole på Oscar-utdelingen, ikke minst på sosiale medier. Los Angeles Times har blant annet listet opp Jolies posering som et av de rareste øyeblikkene på filmfesten. Dr. Drew er en kjent TV-lege i USA, og har i tillegg til sitt eget program «Dr. Drew» vært programleder for flere kjendis-rehabiliteringsprogrammer. Angelina Jolie snakket om sine vektproblemer i 2007, da hun ble tynnere og tynnere etter at moren Marcheline døde, skriver Daily Mail. - Jeg har alltid vært slank, og i år har jeg mistet min mor og gått gjennom mye. Istedenfor at folk sier at jeg ser ut som en som går gjennom mye vanskelig, antar de det er fordi jeg vil passe i trange bukser, sa hun da.
Lege og programleder Drew Pinsky (53) er nådeløs i sin karakteristikk av Angelina Jolie (36) etter å ha sett de siste bildene av superstjernen.